பிரஞ்சலா யாத்லபள்ளி

பிரஞ்சலா யாத்லபள்ளி (Pranjala Yadlapalli) (30 மார்ச் 1999 அன்று பிறந்தவர்) இந்தியாவைச் சேர்ந்த டென்னிசு வீராங்கனை ஆவார். 13 மே 2019 அன்று, இவர் உலக ஒற்றையர் தரவரிசையில் தனது உயர்ந்த நிலையான உலக எண் 265-ஐ பெற்றார். 20 ஆகஸ்ட் 2018 அன்று, இரட்டையர் தரவரிசையில் உலக எண் 232 என்ற நிலையை எட்டினார். யாத்லபள்ளி, பன்னாட்டு டென்னிசு கூட்டமைப்பின் பெண்கள் சுற்றுப்போட்டிகளில் நான்கு ஒற்றையர் பட்டங்களையும் ஆறு இரட்டையர் பட்டங்களையும் வென்றுள்ளார். பன்னாட்டு டென்னிசு கூட்டமைப்பின் இளையோர் பிரிவில், 4 ஜனவரி 2016 அன்று இவர் 15-வது இடத்தைப் பெற்றார். யாத்லபள்ளி 2018 ஆம் ஆண்டில் இந்தியா கூட்டமைப்புக் கோப்பை அணிக்காக தனது முதல் போட்டியில் விளையாடினார். மேலும் கூட்டமைப்பின் போட்டிகளில் இவர் இதுவரை ஒரே ஒரு போட்டியில் மட்டுமே பங்கேற்றுள்ளார்.

 மேற்கோள்கள் 

 வெளியிணைப்புகள் 



பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் டென்னிசு வீரர்கள்